Jukka Porvari

Jukka Veikko Porvari (s. 19. tammikuuta 1954 Tampere) on suomalainen jääkiekkoilija. Pelipaikaltaan hän oli laitahyökkääjä.

 Ura 
Porvari aloitti uransa SM-liigassa Tapparassa, jossa hän pelasi kaudet 1974–1981. Hänet valittiin 1980 vuoden jääkiekkoilijaksi. Vuonna 1981 hän teki sopimuksen NHL-seura Colorado Rockiesin kanssa, mutta ammattilaisura ei muodostunut järin menestyksekkääksi. Seuraavalla kaudella Rockies muutti New Jerseyhyn ja sen nimeksi muuttui New Jersey Devils. Porvari siirtyi kesken kauden Itävaltaan Klagenfurter AC:hen. Hän keräsi NHL:ssä uransa aikana 39 ottelussa kolme maalia ja yhdeksän syöttöä eli yhteensä 12 tehopistettä.

Kaudet 1983–1986 Porvari pelasi vielä kotimaassa Turun Palloseurassa, minkä jälkeen hän lopetti uransa.

SM-liigan runkosarjassa Jukka Porvarin tehot olivat 345 ottelussa 152 maalia ja 129 syöttöä eli yhteensä 281 tehopistettä. Pudotuspeleissä hän saalisti 63 ottelussa 29 maalia ja 24 syöttöä eli yhteensä 53 tehopistettä.

Suomen maajoukkuetta Porvari edusti MM-kilpailuissa 1977, 1978, 1979 ja 1981. Hän oli mukana myös Kanada Cupissa 1981. Lake Placidin talviolympialaisissa 1980 Porvari oli Suomen parhaita pelaajia. Hän teki Suomen molemmat maalit Neuvostoliittoa vastaan pelatussa ottelussa, jossa Neuvostoliitto nousi vasta viimeisen runsaan viiden minuutin aikana 1–2-tappioasemasta 4–2-voittoon.Turun Sanomat 20.2.1980, s. 18, 20 Tasapeliin 3–3 päättyneessä ottelussa Ruotsia vastaan Porvari teki Suomen toisen maalin ja syötti kaksi Mikko Leinosen tekemää maalia.Turun Sanomat 24.2.1980, s. 27 Suomen viimeisessä ottelussa Yhdysvaltoja vastaan Porvari teki ottelun ensimmäisen maalin mutta Yhdysvallat teki viimeisessä erässä kolme maalia ja nousi 4–2-voittoon ja sitä myöten olympiakultaan Suomen jäädessä neljänneksi.Turun Sanomat 25.2.1980, s. 14 Lake Placidissa Porvarin keskushyökkääjänä pelasi Mikko Leinonen, kuten monissa muissakin maajoukkueen turnauksissa. Ketjun toisena laitahyökkääjänä pelasi usein Markku Kiimalainen. Yhteensä Jukka Porvari pelasi 122 maaottelussa.

 Tilastot 
 1973–1974  Tappara  Jr. SM-sarja                  JMM  5  1  1  2  0 1974–1975  Tappara  SM-sarja  36  7  9  16  2  –  –  –  –  –              1975–1976  Tappara  SM-liiga  36  10  10  20  4  4  0  2  2  4              1976–1977  Tappara  SM-liiga  36  17  16  33  20  6  3  5  8  5        MM  10  3  4  7  2 1977–1978  Tappara  SM-liiga  26  11  7  18  18  8  1  1  2  16        MM  10  2  1  3  8 1978–1979  Tappara  SM-liiga  35  20  22  42  38  10  9  4  13  0        MM  8  4  1  5  8 1979–1980  Tappara  SM-liiga  31  19  15  34  36  7  4  0  4  0        OK  7  7  4  11  4 1980–1981  Tappara  SM-liiga  36  14  18  32  22  8  4  6  10  6        MM  8  3  0  3  8 1981–1982  Colorado Rockies  NHL  31  2  6  8  0  –  –  –  –  –        KC  5  1  1  2  0  Fort Worth Texans  CHL  2  0  0  0  0  –  –  –  –  –              1982–1983  New Jersey Devils  NHL  8  1  3  4  4  –  –  –  –  –               Wichita Wind  CHL  11  2  3  5  0  –  –  –  –  –               KAC Klagenfurt  Itävalta  14  13  10  23  18                   1983–1984  TPS  SM-liiga  37  18  8  26  16  10  5  1  6  4              1984–1985  TPS  SM-liiga  36  27  16  43  26  10  7  2  9  12              1985–1986  TPS  SM-liiga  36  9  9  18  12  7  0  3  3  0              1986–1987  TuTo  I divisioona  29  14  22  36  18  –  –  –  –  –              1987–1988  TuTo  I divisioona  40  11  18  29  18                   1988–1989  Kiekko-67  II divisioona  30  26  41  67  26  –  –  –  –  –              1989–1990  Kiekko-67  I divisioona  29  16  18  34  22                   1990–1991  Kiekko-67  I divisioona  3  0  0  0  4  –  –  –  –  –              10 kautta  yhteensä  SM-sarja / SM-liiga  345  152  129  281  192  63  29  24  53  47 2 kautta  yhteensä  NHL  39  3  9  12  4  –  –  –  –  –

 Erikoispalkintoja 
Vuoden jääkiekkoilija vuonna 1980.
Vuonna 1994 Porvari nimitettiin Suomen Jääkiekkoleijonaksi numerolla 97.

 Lähteet 

 Aiheesta muualla 


 Jukka Porvari legendsofhockey.comissa
 Jukka Porvari nhlfinns.net:ssa
 Jukka Porvarin tiedot Jääkiekkomuseon sivulla

Luokka:Suomalaiset jääkiekkoilijat
Luokka:Vuonna 1954 syntyneet
Luokka:Elävät henkilöt